**Rondelul senectuții**

*Nelu Preda*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Li-s pașii grei, dar sufletul e mare,

O viață bucurii au împărțit,

Se știu din școală însă negreșit

Purtarea lor e plină de candoare.

Pășesc încet și pasul li-i spășit –

A fost și greu cu zile mai amare,

Li-s pașii grei, dar sufletul e mare,

O viață bucurii au împărțit.

În parcul lor cândva s-au întâlnit,

El i-a adus atunci în dar o floare,

Dar timpul a trecut și-acum se pare

Că viața le-a ajuns la asfințit -

Li-s pașii grei, dar sufletul e mare.